বাবাকে ‘ত্যাজ্য’ করে বব্বর পদবি ছাড়লেন স্মিতা-পুত্র প্রতীক

ওয়েব ডেস্ক: বলিউডের প্রয়াত অভিনেত্রী স্মিতা পাতিল-রাজ বব্বর(Smita Patil-Raj Babbar) এর ছেলে অভিনেতা প্রতীক বব্বরের(Prateik Babbar) সঙ্গে বাবা রাজের সম্পর্কে চির ধরেছে। তা কিছুটা আঁচ করা গিয়েছিল গত ফেব্রুয়ারিতে অভিনেতা প্রতীক বব্বরের বিয়ের দিন।
অর্থাৎ বাবার পরিবারে অন্দরমহলে বহুকাল ধরেই অশান্তির চোরাস্রোত চলছিল। নিজেদের মধ্যেকার সম্পর্ক ফাটল ধরেছিল। প্রেম দিবসে দীর্ঘদিনের প্রেমিকা প্রিয়া বন্দোপাধ্যায়ের(Priya Banerjee) সঙ্গে ছাদনাতলায় বসেছিলেন অভিনেতা প্রতীক বব্বর।
তবে সেদিন ইচ্ছে করেই এই শুভ দিনেও পরিবারের কাউকেই আমন্ত্রণ জানান নি প্রতীক। ছিলনা সেদিন অভিনেতা বাবা রাজ বব্বর এমনকি সৎ ভাই ও সৎ দিদি আর্য-জুহি। সে সময় আর্য জানিয়েছিলেন গত ছয় মাস যাবত বব্বর পরিবারের মধ্যে একটা সমস্যা চলছে। প্রতীক কেন এই বিয়ের অনুষ্ঠান থেকে পরিবারকে দূরে সরিয়ে রেখেছেন তার কারণ অজানা।

আরও পড়ুন:কি হয়েছিল সুশান্ত সিং রাজপুতের সঙ্গে? চাঞ্চল্যকর রিপোর্ট জমা দিল সিবিআই

এবার প্রতীক তার কার্যকলাপের মধ্যে দিয়ে ব্যাপারটা পরিষ্কার করে দিলেন। পরিবারের সঙ্গে সম্পর্কে থাকতে চান না। তা তিনি পরিষ্কার বুঝিয়ে দিলেন নিজের নামের থেকে বব্বর ছেঁটে ফেললেন। নিজের নাম বদলে করলেন ‘প্রতীক স্মিতা পাতিল'(Prateik Smita Patil)। প্রয়াত মা তথা বলিউডের জনপ্রিয় অভিনেত্রী স্মিতা পাতিল এর নাম নিজের নামের সঙ্গে জুড়ে দিলেন প্রতীক। অর্থাৎ এক অর্থে বাবাকে ‘ত্যাজ্য’ করলেন তিনি। প্রতীক খোলাখুলি জানিয়েছেন, আমি সেটাই করেছি যেটা আমার হৃদয়কে শান্তি দিয়েছে। এই নাম বদলের সিদ্ধান্ত যদি আমার কেরিয়ারে কোন কুপ্রভাব ফেলে তাতে আমার কিছু যায় আসে না। আমি চেয়েছি মা আমার অন্তরাত্মার সঙ্গে জুড়ে থাকুক। তার উত্তরাধিকার বহন করে নিয়ে যাওয়ার এটাই উপায়। তাই আমি এই সিদ্ধান্ত নিয়েছি। আমার জীবনের এটি একটি নতুন অধ্যায়। জীবনে আমি আমার মায়ের মত হতে চাই। বাবার মত নয়।
সৎ বোন জুহি বলেছেন যে প্রতীকের আশপাশে এমন একজন রয়েছেন যে ওকে
নাচাচ্ছেন। সে ব্যক্তির নাম আমরা সামনে আনতে চাই না। কারণ তাতে কারোরই কোন লাভ হবে না! তবে ওই ব্যক্তি অবশ্যই প্রিয়া নয় কারণ ও খুব ভালো মেয়ে।
প্রসঙ্গত, প্রতীক বব্বর বহু বছর আগে একটি বাংলা ছবিতে অভিনয় করার জন্য কলকাতায় এসেছিলেন। এমনকি বলিউডের গ্রিন অভিনেত্রী রেখা(Rekha) বলেছেন তিনি যদি কোনদিন ছবি করেন তবে স্মিতা পাতিল পুত্র প্রতীককে তিনি তাঁর ছবিতে নেবেন। সেজন্য তিনি অগ্রিম দিয়েও রেখেছেন।